02011R1354 — SL — 01.05.2018 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

IZVEDBENA UREDBA KOMISIJE (EU) št. 1354/2011

z dne 20. decembra 2011

o odprtju letnih tarifnih kvot Unije za ovce, koze ter ovčje in kozje meso







Člen 1

Ta uredba s 1. januarjem 2012 odpira letne tarifne kvote Unije za uvoz ovac, koz ter ovčjega in kozjega mesa.

Člen 2

Carinske dajatve, ki se uporabljajo za proizvode, ki se uvrščajo v tarifne kvote iz člena 1, oznake KN, države porekla, letne količine in zaporedne številke so določene v Prilogi.

Člen 3

1. Količine, izražene kot ekvivalenti mase klavnega trupa, za uvoz proizvodov, ki se uvrščajo v tarifne kvote iz člena 1, so določene v Prilogi.

2. Za izračun količin, izraženih kot „ekvivalent mase klavnega trupa“ iz odstavka 1, se neto masa proizvodov iz ovčjega in kozjega mesa pomnoži z naslednjimi koeficienti:

(a) za žive živali: 0,47;

(b) za jagnječje meso brez kosti in meso kozlička brez kosti: 1,67;

(c) za meso koštrunov in ovac brez kosti, za kozje meso brez kosti, razen za meso kozlička, in mešanice navedenih: 1,81;

(d) za proizvode iz mesa s kostmi: 1,00;

▼M1

(e) za predelano ovčje meso: 1,00.

▼B

„Kozlički“ so koze do starosti enega leta.

▼M1

Člen 4

Z odstopanjem od naslova II(A) in (B) Uredbe (ES) št. 1439/95 se tarifne kvote iz te uredbe upravljajo v skladu s členi 49 do 54 Izvedbene uredbe Komisije (EU) 2015/2447 ( 1 ). Uvozna dovoljenja se ne zahtevajo.

▼M1

Člen 4a

1. Poreklo proizvodov, za katere se uporablja tarifna kvota, ki ni posledica preferencialnih tarifnih sporazumov, se določi skladno z veljavnimi določbami Unije.

2. Poreklo proizvodov, za katere se uporablja tarifna kvota, ki je del preferencialnega tarifnega sporazuma, se določi skladno z določbami navedenega sporazuma.

▼M1

Člen 5

1. Da bi lahko izkoristili tarifne kvote, določene v Prilogi, je treba za zadevne proizvode carinskim organom Unije predložiti veljavno dokazilo o poreklu skupaj s carinsko deklaracijo za sprostitev v prosti promet.

2. Pri tarifni kvoti, ki je del preferencialnega tarifnega sporazuma, je dokazilo o poreklu iz odstavka 1 dokazilo o poreklu, predpisano v zadevnem sporazumu.

Pri tarifnih kvotah, ki niso posledica preferencialnih tarifnih sporazumov, se uporablja člen 61 Uredbe (EU) št. 952/2013 Evropskega parlamenta in Sveta ( 2 ).

Kadar se tarifne kvote, ki izvirajo iz iste tretje države ter spadajo v prvi in drugi pododstavek, združijo, se za zadevne proizvode carinskim organom Unije predloži dokazilo o poreklu, predpisano v zadevnem sporazumu, skupaj s carinsko deklaracijo za sprostitev v prosti promet.

3. Pri tarifnih kvotah, ki niso posledica preferencialnih tarifnih sporazumov, se za zadevne proizvode carinskim organom Unije predloži carinska deklaracija za sprostitev v prosti promet skupaj z dokumentom, ki ga izda pristojni organ ali agencija v tretji državi porekla. Ta dokument vsebuje naslednje:

(a) ime pošiljatelja;

(b) vrsto proizvoda in oznako KN;

(c) število tovorkov, njihovo naravo, označbe in številke;

(d) zaporedno številko ali zaporedne številke zadevne tarifne kvote;

(e) skupno neto maso po kategorijah koeficientov, kakor so določeni v členu 3(2) te uredbe.

▼B

Člen 6

Uredba (EU) št. 1245/2010 se razveljavi.

Člen 7

Ta uredba začne veljati na dan objave v Uradnem listu Evropske unije.

Uporablja se od 1. januarja 2012.

Ta uredba je v celoti zavezujoča in se neposredno uporablja v vseh državah članicah.

▼M1









PRILOGA

TARIFNE KVOTE UNIJE ZA OVČJE IN KOZJE MESO (v tonah (t) ekvivalenta mase klavnega trupa)







Oznake KN Dajatev „ad valorem“ v % Posebna dajatev v EUR/100 kg Zaporedna številka po sistemu „prvi prispe, prvi dobi“ Poreklo Letna količina v tonah ekvivalenta mase klavnega trupa Žive živali (koeficient = 0,47) Meso jagnjet brez kosti (1) (koeficient = 1,67) Meso koštrunov/ovac brez kosti (2) (koeficient = 1,81) Meso s kostmi in trupi (koeficient = 1,00) Predelano ovčje meso (koeficient = 1,00) 0204 nič nič — 09.2101 09.2102 09.2011 — Argentina 23 000 — 09.2105 09.2106 09.2012 — Avstralija 19 186 — 09.2109 09.2110 09.2013 — Nova Zelandija 228 254 — 09.2111 09.2112 09.2014 — Urugvaj 5 800 — 09.2115 09.2116 09.1922 — Čile (3) 8 000 — 09.2121 09.2122 09.0781 — Norveška 300 — 09.2125 09.2126 09.0693 — Grenlandija 100 — 09.2129 09.2130 09.0690 — Ferski otoki 20 — 09.2131 09.2132 09.0227 — Turčija 200 — 09.2171 09.2175 09.2015 — drugo (4) 200 — 09.2178 09.2179 09.2016 — erga omnes (5) 200 0204 , 0210 99 21 , 0210 99 29 , ex 0210 99 85 nič nič — 09.2119 09.2120 09.0790 — Islandija leto 2018 2 117 leto 2019 2 783 od leta 2020 naprej 3 050 0104 10 30 0104 10 80 0104 20 90 10 % nič 09.2181 — — 09.2019 — erga omnes (5) 92 ex 1602 90 10 , 1602 90 91 nič nič — — — — 09.2118 Islandija od 1. maja 2018 67 leto 2019 233 od leta 2020 naprej 300 (1) Vključno z mesom kozličkov. (2) Vključno s kozjim mesom razen mesa kozličkov. (3) Tarifna kvota za Čile se zviša za 200 t na leto. (4) „Drugo“ se nanaša na vse članice STO razen Argentine, Avstralije, Nove Zelandije, Urugvaja, Čila, Grenlandije in Islandije. (5) „Erga omnes“ se nanaša na vsa porekla, vključno z državami, navedenimi v tej preglednici.